**Informasjon fra styret, september 2020 (del 2)**

**Årsmøte:** Årets årsmøte blir på Sagene Samfunnshus, Kristiansands gate 2, lørdag 17.oktober kl 11.30. Innkalling er hengt på tavlene, frist for å sende inn forslag til behandling på møtet er 1.oktober, sakspapirene kommer på epost senest en uke før møtet - i hyttepostkassene til de som har bedt om dette.

Pga smittevern må vi i år ha bundet påmelding. Dere har fått en SMS. På denne svarer dere om dere kommer 0 personer, 1 person eller 2 personer. *(Det kan hende at vi senere må begrense dette til at bare 1 person pr parsell kan møte, det får dere i så fall beskjed om)*. Påmeldingsfrist er to uker før møtet, altså lørdag 3.oktober.

Etter at det formelle årsmøtet er over, blir det et medlemsmøte med servering av kaffe.

**Vannet stenges:** Søndag 25.oktober stenger vi av vannet, og sesongen er dermed sørgelig nok over. Søppelcontainerne hentes rundt 30.oktober.

**Strøm:** Strømregningen leveres i hyttepostkassene så snart de er klare, betalingsfrist blir ca 15.oktober. Styret gjennomfører stikkprøvekontroll hos 8-10 hytter at strømmen er riktig avlest.

**Toalettnøkler:** Dere som har brukt toaletthusene denne sesongen må levere inn nøklene igjen, senest søndag 25.oktober. De legges i postkassa sammen med navn og hyttenummer. For øvrig skal det nå være varmtvann i dusjen på toaletthus vest igjen..

**Ordensrunde:** Høstens ordensrunde ble gjennomført 10.september. Alle parseller ble kontrollert – det ble lagt noen lapper i postkassene, men mye så veldig bra ut!

**Kvistbil:** Sesongens siste mulighet for å levere hageavfall er mandag 12.oktober kl 16-17.30. For å overholde smittevernbestemmelsene er vi avhengig av at **tre** par (to fra samme husstand) melder seg til en halvtimes tjeneste. Vi trenger også mange “enkeltkolonister”. Det kommer oppslag både på tavler og Solvang4-folk på Facebook – men gi gjerne beskjed allerede nå om du vet at du kan trå til. Hvis ikke nok folk melder seg i løpet av uke 41, må vi dessverre avlyse kvistbilen:(

**Åpen halvtime:** Mandag 5.oktober kl 17-17.30 sitter minst to styremedlemmer klar til å ta imot gode ideer, dumme spørsmål og smarte forslag på Felleshuset.